AQUA กำไรดีสม่ำเสมอ
หุ้นที่มีคนโจมตีไม่ดีอย่างนั้น ไม่ดีอย่างนี้ แต่ยังสามารถทำกำไรได้อย่างแข็งแกร่ง แถมเป็นการทำกำไรต่อเนื่อง 4 ปีติดต่อกัน ย่อมมั่นใจได้ว่า แนวทางการทำธุรกิจเดินมาถูกทาง และตัวบริษัทก็มีโอกาสทำกำไรได้เพิ่มขึ้นเป็นเท่าตัวอย่างแน่นอน
24 พ.ค. 2558

สภาแมงเม่า: ดร.สมชาย
 
คุณสมฤดี จากท่าพระ กรุงเทพฯ พูดถึงข่าวที่เกี่ยวกับหุ้น AQUA หรือบริษัท อควา คอร์เปอเรชั่น จำกัด (มหาชน) ในช่วงหลังมีแต่ข่าวดีๆ ที่ทำให้ผู้ถือหุ้นรายย่อยรู้สึกชื่นใจ แต่ทำไมราคาหุ้นถึงไม่ค่อยตอบรับเรื่องดังกล่าวสักเท่าไหร่ ทั้งที่ภาพรวมของหุ้นตัวนี้ค่อนข้างดูดี
ล่าสุดเห็นข่าว นายธวัชไชย สุทธิกิจไพศาล ประธานเจ้าหน้าที่บริหาร ประกาศว่า หลังเข้ารับตำแหน่งในบริษัทตั้งแต่ในวันที่ 1 เม.ย.2558 จะใช้ความรู้ความสามารถและประสบการณ์ที่สะสมมาเคยร่วมทำงานกับสถาบันการเงินชั้นนำหลายแห่ง รวมถึงเคยดำรงตำแหน่งกรรมการผู้จัดการใหญ่ ของธนาคารเกียรตินาคิน เข้ามาปรับใช้บริหารสานต่อแผนขยายการลงทุน อีกทั้งต่อยอดสร้างความเติบโตให้ต่อเนื่องกันในทุกๆ ธุรกิจของกลุ่มที่มีการกระจายแหล่งที่มาของกำไร
ขณะที่ธุรกิจคลังสินค้าให้เช่าของ TCDC มั่นใจว่าจะสามารถเติบโตได้ตามแผนการเพิ่มจำนวนพื้นที่และลูกค้าที่เพิ่มขึ้นอย่างต่อเนื่อง จึงคิดว่าจะนำธุรกิจคลังสินค้าให้เช่าเข้าระดมทุนจดทะเบียนในตลาดหลักทรัพย์ต่อไปเพื่อรองรับการเติบโตในอนาคตเดี๊ยนคิดว่า หุ้นตัวนี้มีอะไรที่น่าสนใจหลายอย่าง และควรจะเป็นหุ้นที่นักลงทุนรายย่อยหันมามองอย่างจริงจังเสียที ไม่ว่าทราบว่า อาจารย์คิดเหมือนกับที่ตัวดิฉันคิดหรือไม่ รบกวนช่วยคลายปมข้อสงสัยตรงนี้ด้วยค่ะ
 
ก่อนอื่นอาจารย์ต้องยอมรับตั้งแต่เนิ่นๆ ว่า ไม่ค่อยได้ทำข้อมูลเกี่ยวกับหุ้น AQUA หรือ บริษัท อควา คอร์เปอเรชั่น จำกัด (มหาชน) จึงไม่รู้ปัจจัยพื้นฐานของหุ้นตัวนี้สักเท่าไหร่ แต่ทันทีที่ คุณสมฤดี แนะนำให้ศึกษาข้อมูลหุ้นตัวนี้ เพื่อนำมาแลกเปลี่ยนความคิดเห็นถึงรู้ในทันทีว่า นี่เป็นหุ้นที่น่าสนใจจริงๆ
เนื่องจากไม่เคยเห็นหุ้นที่มีคนโจมตีไม่ดีอย่างนั้น ไม่ดีอย่างนี้ แต่ยังสามารถทำกำไรได้อย่างแข็งแกร่ง แถมเป็นการทำกำไรต่อเนื่อง 4 ปีติดต่อกัน ย่อมมั่นใจได้ว่า แนวทางการทำธุรกิจเดินมาถูกทาง และตัวบริษัทก็มีโอกาสทำกำไรได้เพิ่มขึ้นเป็นเท่าตัวอย่างแน่นอน
 
(หน่วย: ล้านบาท)
 
โดยปัจจัยที่ทำให้เป็นเช่นนั้นมาจากแนวทางของผู้บริหารรายใหม่อย่าง “ธวัชไชย สุทธิกิจไพศาล” ประกาศว่า จะต่อยอดธุรกิจจากของเดิมที่ดีอยู่แล้ว ให้ดียิ่งขึ้นไปอีกนั้น ถือเป็นการส่งสัญญาณให้ผู้ถือหุ้นทั่วไปสบายใจว่า ผลการดำเนินงานในปี 58 ของ AQUA น่าจะทำให้ผู้ถือหุ้นมีความสุขมากขึ้นไปอีก
ส่วนจะเป็นจริงเหมือนที่อาจารย์ได้ให้ความเห็นไว้หรือไม่ ลองไปคิดกันเอาเองอีกทีหนึ่งนะครับ
…
 